title: Direttiva 2012/17/UE tal-Parlament Ewropew u tal-Kunsill tat- 13 ta’ Ġunju 2012 li temenda d-Direttiva tal-Kunsill 89/666/KEE u d-Direttivi 2005/56/KE u 2009/101/KE tal-Parlament Ewropew u tal-Kunsill fir-rigward tal-interkonnessjoni tar-reġistri ċentrali, kummerċjali u tal-kumpanniji  Test b’relevanza għaż-ŻEE

text:
                  16.6.2012

                  MT

                  Il-Ġurnal Uffiċjali tal-Unjoni Ewropea

                  L 156/1

            DIRETTIVA 2012/17/UE TAL-PARLAMENT EWROPEW U TAL-KUNSILL
      tat-13 ta’ Ġunju 2012
      li temenda d-Direttiva tal-Kunsill 89/666/KEE u d-Direttivi 2005/56/KE u 2009/101/KE tal-Parlament Ewropew u tal-Kunsill fir-rigward tal-interkonnessjoni tar-reġistri ċentrali, kummerċjali u tal-kumpanniji
      (Test b’relevanza għaż-ŻEE)
      IL-PARLAMENT EWROPEW U L-KUNSILL TAL-UNJONI EWROPEA,
      Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 50 tiegħu,
      Wara li kkunsidraw il-proposta mill-Kummissjoni Ewropea,
      Wara li l-abbozz tal-att leġiżlattiv intbagħat lill-parlamenti nazzjonali,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Filwaqt li jaġixxu skont il-proċedura leġiżlattiva ordinarja (2),
      Billi:

                  (1)

                  In-negozji qegħdin jespandu dejjem aktar lil hinn mill-fruntieri nazzjonali, billi jużaw l-opportunitajiet offruti mis-suq intern. Gruppi transkonfinali kif ukoll għadd kbir ta’ operazzjonijiet ta’ ristrutturar, bħalma huma l-mergers u d-diviżjonijiet, jinvolvu kumpanniji minn Stati Membri differenti. Konsegwentement, hemm domanda dejjem akbar għal aċċess għal informazzjoni dwar il-kumpanniji f’kuntest transkonfinali. Madankollu, informazzjoni uffiċjali fuq il-kumpanniji mhijiex dejjem disponibbli fil-pront fuq bażi transkonfinali.

                  (2)

                  Il-Ħdax-il Direttiva tal-Kunsill 89/666/KEE tal-21 ta’ Diċembru 1989 dwar il-ħtiġiet tal-iżvelar rigward il-fergħat miftuħa fi Stat Membru minn ċerti tipi ta’ kumpanniji rregolati bil-liġijiet ta’ Stat ieħor (3) tistabbilixxi l-lista ta’ dokumenti u partikolaritajiet li l-kumpanniji jkollhom jiżvelaw fir-reġistru tal-fergħa tagħhom. Madankollu, ma hemm l-ebda obbligu fuq ir-reġistri li jiskambjaw id-data dwar il-fergħat barranin. Dan iwassal għal inċertezza legali għal partijiet terzi billi, minkejja t-tneħħija tal-kumpannija minn fuq ir-reġistru, il-fergħa tagħha tista’ tkompli topera.

                  (3)

                  Operazzjonijiet bħal mergers transkonfinali rendew meħtieġa l-kooperazzjoni ta’ kuljum bejn ir-reġistri kummerċjali. Id-Direttiva 2005/56/KE tal-Parlament Ewropew u tal-Kunsill tas-26 ta’ Ottubru 2005 dwar mergers transkonfinali ta’ kumpanniji ta’ responsabbiltà limitata (4) teħtieġ lir-reġistri jikkooperaw fuq livell transkonfinali. Madankollu, ma hemmx kanali ta’ komunikazzjoni stabbiliti li jistgħu jgħaġġlu l-proċeduri, jgħinu biex jingħelbu l-problemi lingwistiċi, u jsaħħu ċ-ċertezza legali.

                  (4)

                  Id-Direttiva 2009/101/KE tal-Parlament Ewropew u tal-Kunsill tas-16 ta’ Settembru 2009 dwar il-koordinazzjoni ta’ salvagwardji li, għall-protezzjoni tal-interessi ta’ membri u partijiet terzi, huma meħtieġa mill-Istati Membri minn kumpanniji fis-sens tat-tieni paragrafu tal-Artikolu 54 tat-Trattat, bil-għan li tagħmel dawn is-salvagwardji ekwivalenti (5) tiżgura, fost l-oħrajn, li dokumenti u partikolaritajiet maħżuna fir-reġistru jkunu aċċessibbli fuq il-karta jew b’mezzi elettroniċi. Madankollu, iċ-ċittadini u l-kumpanniji għadhom ikollhom ifittxu fir-reġistru abbażi ta’ pajjiż b’pajjiż, partikolarment minħabba li l-kooperazzjoni voluntarja attwali bejn ir-reġistri tat prova li mhijiex suffiċjenti.

                  (5)

                  Il-Komunikazzjoni tal-Kummissjoni dwar l-Att tas-Suq Uniku identifikat l-interkonnessjoni tar-reġistri ċentrali, kummerċjali u tal-kumpanniji bħala miżura meħtieġa biex jinħoloq ambjent legali u fiskali aħjar għall-kummerċ. L-interkonnessjoni għandha tikkontribwixxi għat-trawwim tal-kompetittività tal-kummerċ Ewropew billi jitnaqqsu l-piżijiet amministrattivi u tiżdied iċ-ċertezza legali u b’hekk tikkontribwixxi għall-ħruġ mill-kriżi globali ekonomika u finanzjarja, li hi waħda mill-prijoritajiet tal-aġenda Ewropa 2020. Għandha wkoll ittejjeb il-komunikazzjoni transkonfinali bejn ir-reġistri billi tuża innovazzjonijiet fit-teknoloġija tal-informazzjoni u l-komunikazzjoni.

                  (6)

                  Il-Konklużjonijiet tal-Kunsill tal-25 ta’ Mejju 2010 dwar l-interkonnessjoni tar-reġistri kummerċjali kkonfermaw li aċċess aħjar għal informazzjoni aġġornata u affidabbli dwar il-kumpanniji jista’ jħeġġeġ konfidenza akbar fis-suq, jgħin l-irkupru, u jżid il-kompetittività tal-kummerċ Ewropew.

                  (7)

                  Fis-7 ta’ Settembru 2010 il-Parlament Ewropew fir-riżoluzzjoni dwar l-interkonnessjoni tar-reġistri kummerċjali (6) enfasizza li l-utilità tal-proġett għal aktar integrazzjoni taż-Żona Ekonomika Ewropea tista’ tiġi esplojtata biss jekk l-Istati Membri kollha jipparteċipaw fin-netwerk.

                  (8)

                  Il-pjan ta’ azzjoni pluriennali 2009-2013 dwar l-e-Justice Ewropea (7) jipprovdi għall-iżvilupp ta’ portal Ewropew tal-Ġustizzja Elettronika (“il-portal”) bħala l-punt uniku ta’ aċċess elettroniku Ewropew għall-informazzjoni legali, istituzzjonijiet ġudizzjarji u amministrattivi, reġistri, bażijiet ta’ data u servizzi oħra u jqis l-interkonnessjoni tar-reġistri ċentrali, kummerċjali u tal-kumpanniji importanti.

                  (9)

                  L-aċċess transkonfinali għall-informazzjoni kummerċjali dwar kumpanniji u l-fergħat tagħhom li nfetħu fi Stati Membri oħra jista’ jitjieb biss jekk l-Istati Membri kollha jimpenjaw ruħhom li jippermettu komunikazzjoni elettronika li għandha ssir bejn ir-reġistri u jittrażmettu l-informazzjoni lill-utenti individwali f’mod standardizzat, permezz ta’ kontenut identiku u teknoloġiji interoperabbli, madwar l-Unjoni. L-interoperabbiltà tar-reġistri għandha tiġi żgurata mir-reġistri tal-Istati Membri (“reġistri domestiċi”) li jipprovdu servizzi li għandhom iservu ta’ interface għall-pjattaforma ċentrali Ewropea (“il-pjattaforma”). Il-pjattaforma għandha tkun sett ċentralizzat ta’ għodda tat-teknoloġija tal-informatika li tintegra servizzi u għandha tifforma interface komuni. Dik l-interface għandha tintuża mir-reġistri domestiċi kollha. Il-pjattaforma għandha tipprovdi wkoll servizzi li jikkostitwixxu interface għall-portal, li jservi ta’ punt ta’ aċċess elettroniku Ewropew, u għall-punti ta’ aċċess fakultattivi oħra stabbiliti mill-Istati Membri. Il-pjattaforma għandha titqies biss bħala strument għall-interkonnessjoni tar-reġistri u mhux bħala entità distinta li għandha personalità legali. Fuq il-bażi ta’ identifikaturi uniċi, il-pjattaforma għandha tkun tista’ twassal l-informazzjoni minn kull wieħed mir-reġistri tal-Istati Membri għar-reġistri kompetenti ta’ Stati Membri oħrajn f’format ta’ messaġġ standard (forma elettronika ta’ messaġġi skambjati bejn sistemi tat-teknoloġija tal-informatika, bħal, pereżempju, xml) u fil-verżjoni lingwistika rilevanti.

                  (10)

                  Din id-Direttiva m’għandhiex l-għan li tistabbilixxi xi bażi ta’ data ta’ reġistri ċentralizzata li taħżen informazzjoni sostantiva dwar il-kumpanniji. Fl-istadju ta’ implimentazzjoni tas-sistema ta’ interkonnessjoni tar-reġistri ċentrali, kummerċjali u tal-kumpanniji (“is-sistema ta’ interkonnessjoni tar-reġistri”), is-sett biss ta’ data neċessarja għall-funzjonament tajjeb tal-pjattaforma għandu jkun definit. L-ambitu ta’ dik id-data għandu jinkludi, b’mod partikolari, data operattiva, dizzjunarji u glossarji. Għandu jiġi determinat, filwaqt li titqies ukoll il-ħtieġa li jiġi żgurat l-operat effiċjenti tas-sistema ta’ interkonnessjoni tar-reġistri. Dik id-data għandha tintuża bl-iskop li tippermetti l-pjattaforma twettaq il-funzjonijiet tagħha u m’għandha qatt tkun disponibbli għall-pubbliku f’forma diretta. Barra minn hekk, il-pjattaforma la għandha timmodifika l-kontenut tad-data dwar kumpanniji maħżuna f’reġistri domestiċi u lanqas l-informazzjoni dwar kumpanniji trażmessa permezz tas-sistema ta’ interkonnessjoni tar-reġistri.

                  (11)

                  Ladarba l-għan ta’ din id-Direttiva mhuwiex li tarmonizza s-sistemi nazzjonali tar-reġistri ċentrali, kummerċjali u tal-kumpanniji, l-Istati Membri ma għandhomx l-obbligu li jbiddlu s-sistema interna tar-reġistri tagħhom, b’mod partikolari fir-rigward tal-ġestjoni u l-ħżin ta’ data, it-tariffi, u l-użu u l-iżvelar ta’ informazzjoni għal skopijiet nazzjonali.

                  (12)

                  Fi ħdan il-qafas ta’ din id-Direttiva, il-portal se jittratta, permezz tal-użu tal-pjattaforma, mistoqsijiet imressqa minn utenti individwali rigward informazzjoni dwar kumpanniji u l-fergħat tagħhom li nfetħu fi Stati Membri oħra maħżuna fir-reġistri domestiċi. Dan se jippermetti r-riżultati tat-tfittxija jiġu ppreżentati fil-portal, inklużi tabelli spjegattivi fil-lingwi uffiċjali kollha tal-Unjoni li jelenkaw l-informazzjoni pprovduta. Barra minn hekk, sabiex titjieb il-protezzjoni ta’ partijiet terzi fi Stati Membri oħrajn, informazzjoni bażika dwar il-valur legali ta’ dokumenti u partikolaritajiet żvelati skont il-liġijiet tal-Istati Membri adottati f’konformità mad-Direttiva 2009/101/KE għandha tkun disponibbli fil-portal.

                  (13)

                  L-Istati Membri għandhom ikunu jistgħu jistabbilixxu punt wieħed jew aktar ta’ aċċess fakultattiv, li jistgħu jkollhom impatt fuq l-użu u l-operat tal-pjattaforma. Għalhekk il-Kummissjoni għandha tiġi nnotifikata dwar l-istabbiliment tagħhom u dwar kwalunkwe tibdil sinifikanti fuq l-operat tagħhom, b’mod partikolari l-għeluq tagħhom. Din in-notifika m’għandha bl-ebda mod tillimita s-setgħat tal-Istati Membri fir-rigward tal-istabbiliment u l-operat tal-punti ta’ aċċess fakultattivi.

                  (14)

                  Il-kumpanniji u l-fergħat tagħhom li nfetħu fi Stati Membri oħra għandhom ikollhom identifikatur uniku li jippermettilhom li jkunu identifikati bla ekwivoku fl-Unjoni. L-identifikatur huwa maħsub li jintuża għall-komunikazzjoni bejn ir-reġistri permezz tas-sistema ta’ interkonnessjoni tar-reġistri. Għalhekk, il-kumpanniji u l-fergħat m’għandhomx ikunu obbligati jinkludu l-identifikatur uniku fl-ittri jew fil-formoli tal-ordni tal-kumpannija msemmija fid-Direttivi 89/666/KEE u 2009/101/KE. Għandhom ikomplu jużaw in-numru ta’ reġistrazzjoni domestiku tagħhom għall-iskopijiet ta’ komunikazzjoni proprji tagħhom.

                  (15)

                  Għandu jkun hemm il-possibbiltà li tiġi stabbilita konnessjoni ċara bejn ir-reġistri ta’ kumpannija u r-reġistri tal-fergħat tagħha li nfetħu fi Stati Membri oħra, li tkun tikkonsisti fl-iskambju ta’ informazzjoni dwar il-ftuħ u t-tmiem ta’ kwalunkwe proċediment ta’ stralċ jew falliment tal-kumpannija u dwar it-tneħħija tal-kumpannija minn fuq ir-reġistru, jekk dan iġib miegħu konsegwenzi legali fl-Istat Membru tar-reġistru tal-kumpannija. Filwaqt li l-Istati Membri għandhom ikunu jistgħu jiddeċiedu dwar il-proċeduri li jsegwu fir-rigward tal-fergħat irreġistrati fit-territorju tagħhom, huma għandhom jiżguraw, tal-anqas, li l-fergħat ta’ kumpanniji li għalqu jitneħħew mir-reġistru mingħajr dewmien bla bżonn u, jekk applikabbli, wara proċedimenti għal-likwidazzjoni tal-fergħa kkonċernata. Dan l-obbligu m’għandux japplika għall-fergħat ta’ kumpanniji li tneħħew mir-reġistru iżda li għandhom suċċessur legali, bħal fil-każ ta’ kull tibdil fil-forma legali tal-kumpannija, merger jew diviżjoni, jew trasferiment transkonfinali tal-uffiċċju rreġistrat tagħha.

                  (16)

                  Din id-Direttiva m’għandhiex tapplika għall-fergħa li nfetħet fi Stat Membru minn kumpannija li mhijiex regolata mil-liġi ta’ Stat Membru, kif stabbilit fl-Artikolu 7 tad-Direttiva 89/666/KEE.

                  (17)

                  Id-Direttiva 2005/56/KE għandha tiġi emendata sabiex tiżgura li l-komunikazzjoni bejn ir-reġistri titwettaq permezz tas-sistema ta’ interkonnessjoni tar-reġistri.

                  (18)

                  L-Istati Membri għandhom jiżguraw li fil-każ ta’ kwalunkwe bidla fl-informazzjoni mdaħħla fir-reġistri rigward il-kumpanniji, l-informazzjoni tiġi aġġornata bla dewmien. L-aġġornament għandu jkun żvelat, normalment, fi żmien 21 jum mill-wasla tad-dokumentazzjoni sħiħa rigward dawk il-bidliet, inkluż il-kontroll tal-legalità skont il-liġi nazzjonali. Dak il-limitu ta’ żmien għandu jiġi interpretat bħala li jirrikjedi lill-Istat Membri li jagħmlu sforzi raġonevoli biex jilħqu l-iskadenza stipulata f’ din id-Direttiva. M’għandux japplika fir-rigward tad-dokumenti tal-kontabbiltà li l-kumpanniji huma obbligati jissottomettu għal kull sena finanzjarja. Din l-esklużjoni hi ġġustifikata minħabba l-fatt li r-reġistri domestiċi jkunu mgħobbija żżejjed waqt il-perijodi ta’ rappurtar. Skont il-prinċipji legali ġenerali komuni għall-Istati Membri kollha, il-limitu taż-żmien ta’ 21 jum għandu jkun sospiż f’każijiet ta’ force majeure.

                  (19)

                  Jekk il-Kummissjoni tiddeċiedi li tiżviluppa u/jew topera l-pjattaforma permezz ta’ parti terza, dan għandu jsir skont ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (8). Għandu jkun żgurat livell adegwat ta’ involviment tal-Istati Membri f’dan il-proċess billi jiġu stabbiliti l-ispeċifikazzjonijiet tekniċi għall-iskop tal-proċedura ta’ akkwist pubbliku permezz ta’ atti implimentattivi adottati skont il-proċedura ta’ eżami msemmija fl-Artikolu 5 tar-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (9).

                  (20)

                  Jekk il-Kummissjoni tiddeċiedi li topera l-pjattaforma permezz ta’ parti terzi, għandha tkun żgurata l-kontinwità tal-forniment ta’ servizzi permezz tas-sistema ta’ interkonnessjoni ta’ reġistri u sorveljanza pubblika korretta tal-funzjonament tal-pjattaforma. Regoli dettaljati dwar il-ġestjoni operattiva tal-pjattaforma għandhom jiġu adottati permezz ta’ atti implimentattivi adottati skont il-proċedura ta’ eżami li hemm referenza għaliha fl-Artikolu 5 tar-Regolament (UE) Nru 182/2011. F’kull każ, l-involviment tal-Istati Membri fil-funzjonament tas-sistema kollha għandu jkun żgurat permezz ta’ djalogu regolari bejn il-Kummissjoni u r-rappreżentanti tal-Istati Membri dwar kwistjonijiet relatati mal-operat tas-sistema ta’ interkonnessjoni tar-reġistri u l-iżvilupp ġejjieni tagħha.

                  (21)

                  L-interkonnessjoni tar-reġistri ċentrali, kummerċjali u tal-kumpanniji toħloq il-ħtieġa ta’ koordinazzjoni ta’ sistemi nazzjonali b’karatteristiċi tekniċi li jvarjaw bejniethom. Dan jinvolvi l-adozzjoni ta’ miżuri u speċifikazzjonijiet tekniċi li jeħtieġ li jqisu d-differenzi bejn ir-reġistri. Sabiex ikunu żgurati kondizzjonijiet uniformi għall-implimentazzjoni ta’ din id-Direttiva, setgħat ta’ implimentazzjoni għandhom ikunu konferiti lill-Kummissjoni biex jiġu trattati dawn il-kwistjonijiet tekniċi u operattivi. Dawn is-setgħat għandhom jiġu eżerċitati skont il-proċedura ta’ eżami msemmija fl-Artikolu 5 tar-Regolament (UE) Nru 182/2011.

                  (22)

                  Din id-Direttiva m’għandhiex tillimita d-drittijiet tal-Istati Membri li jitolbu miżati biex jiksbu informazzjoni dwar kumpanniji permezz ta’ sistema ta’ interkonnessjoni tar-reġistri, jekk dawk il-miżati jkunu rikjesti skont il-liġi nazzjonali. Għaldaqstant il-miżuri u l-ispeċifikazzjonijiet tekniċi għas-sistema ta’ interkonnessjoni tar-reġistri għandha tagħti lok għall-istabbiliment ta’ modalitajiet tal-ħlas. F’dan ir-rigward, din id-Direttiva m’għandhiex tippreġudika kwalunkwe soluzzjoni teknika speċifika, għax il-modalitajiet tal-ħlas għandhom ikunu determinati fl-istadju tal-adozzjoni tal-atti implimentattivi, filwaqt li jitqiesu l-faċilitajiet tal-ħlas online disponibbli b’mod mifrux.

                  (23)

                  Jista’ jkun mixtieq li l-pajjiżi terzi jkunu jistgħu, fil-futur, jipparteċipaw fis-sistema tal-interkonnessjoni tar-reġistri.

                  (24)

                  Soluzzjoni ġusta għall-finanzjament tas-sistema ta’ interkonnessjoni tar-reġistri tinvolvi parteċipazzjoni kemm mill-Unjoni Ewropea kif ukoll mill-Istati Membri tagħhom fil-finanzjament ta’ dik is-sistema. L-Istati Membri għandhom iġorru l-piż finanzjarju tal-aġġustament tar-reġistri domestiċi tagħhom ma’ dik is-sistema, filwaqt li l-elementi ċentrali — il-pjattaforma u l-portal li jservu ta’ punt uniku ta’ aċċess elettroniku Ewropew — għandhom ikunu ffinanzjati minn linja baġitarja adegwata tal-baġit ġenerali tal-Unjoni. Biex ikunu supplimentati l-elementi mhux essenzjali ta’ din id-Direttiva, is-setgħa li tadotta atti skont l-Artikolu 290 tat-Trattat dwar il-Funzjonament tal-Unjoni Ewropea għandu jkun delegat lill-Kummissjoni fir-rigward tat-talba ta’ miżati biex tinkiseb informazzjoni tal-kumpanniji. Dan m’għandux jaffettwa l-possibbiltà li r-reġistri domestiċi jesiġu miżati, iżda din tista’ tinvolvi miżata addizzjonali għall-kofinanzjament tal-manutenzjoni u l-funzjonament tal-pjattaforma. Huwa partikolarment importanti li l-Kummissjoni twettaq konsultazzjonijiet xierqa matul il-ħidma ta’ tħejjija tagħha, anke fil-livell tal-esperti. Il-Kummissjoni, meta tkun qed tħejji u tfassal l-atti delegati, għandha tiżgura trażmissjoni simultanja, fil-ħin u xierqa tad-dokumenti relevanti lill-Parlament Ewropew u lill-Kunsill.

                  (25)

                  Id-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data
                      (10) u r-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-moviment liberu ta’ dak id-data
                      (11) jirregolaw l-ipproċessar tad-data personali, inkluża t-trażmissjoni elettronika ta’ data personali fl-Istati Membri. Kwalunke pproċessar ta’ data personali mir-reġistri tal-Istati Membri, mill-Kummissjoni u, jekk applikabbli, minn kwalunkwe parti terza involuta fl-operat tal-pjattaforma għandu jsir f’konformità ma’ dawk l-atti. L-atti implimentattivi li se jiġu adottati b’relazzjoni mas-sistema ta’ interkonnessjoni tar-reġistri għandhom, fejn ikun xieraq, jiżguraw dik il-konformità, b’mod partikolari billi jistabbilixxu l-kompiti u r-responsabilitajiet relevanti tal-parteċipanti kollha konċernati u r-regoli organizzattivi u tekniċi applikabbli għalihom.

                  (26)

                  Is-sistema ta’ interkonnessjoni tar-reġistri tirrikjedi li l-Istati Membri jagħmlu l-adattamenti neċessarji li jikkonsistu, b’mod partikolari, fl-iżvilupp ta’ interface li jgħaqqad kull reġistru mal-pjattaforma biex dik is-sistema ssir operattiva. Għaldaqstant, din id-Direttiva għandha tipprovdi limitu taż-żmien differit għat-traspożizzjoni u l-applikazzjoni mill-Istati Membri tad-dispożizzjonijiet dwar l-operat tekniku ta’ dik is-sistema. Dan il-limitu taż-żmien għandu jsegwi l-adozzjoni mill-Kummissjoni tal-atti implimentattivi kollha li jikkonċernaw il-miżuri u l-ispeċifikazzjonijiet tekniċi għas-sistema ta’ interkonnessjoni tar-reġistri. Il-limitu taż-żmien għat-traspożizzjoni u l-applikazzjoni tad-dispożizzjonijiet tad-Direttiva fir-rigward tal-operat tekniku tas-sistema ta’ interkonnessjoni tar-reġistri għandu jkun biżżejjed biex jagħti lok lill-Istati Membri li jwettqu l-adattamenti legali u tekniċi meħtieġa sabiex jagħmlu lis-sistema operattiva għalkollox f’tul ta’ żmien raġonevoli.

                  (27)

                  F'konformita' mad-Dikjarazzjoni Politika Konġunta tal-Istati Membri u l-Kummissjoni tat-28 ta’ Settembru 2011 dwar id-dokumenti ta’ spjegazzjoni (12), l-Istati Membri ntrabtu li jakkumpanjaw, f’każijiet ġustifikati, in-notifika tal-miżuri ta’ traspożizzjoni tagħhom b’dokument wieħed jew aktar li jispjegaw ir-relazzjoni bejn il-komponenti ta’ direttiva u l-partijiet korrispondenti tal-istrumenti ta’ traspożizzjoni nazzjonali. Fir-rigward ta' din id-Direttiva, il-leġiżlatur iqis li t-trażmissjoni ta’ tali dokumenti hija ġustifikata.

                  (28)

                  Din id-Direttiva tirrispetta d-drittijiet fundamentali u tosserva l-prinċipji inkorporati fil-Karta tad-Drittijiet Fundamentali tal-Unjoni Ewropea, b’mod partikolari l-Artikolu 8 tal-Karta, li jgħid li kull persuna għandha d-dritt ta’ protezzjoni tad-data personali li tikkonċerna lilu jew lilha.

                  (29)

                  Ladarba l-għanijiet ta’ din id-Direttiva, jiġifieri li jittejjeb l-aċċess transkonfinali tal-informazzjoni kummerċjali, li jkun żgurat li fir-reġistru tal-fergħat tinħażen informazzjoni aġġornata u li jiġu stabbiliti kanali ċari tal-komunikazzjoni bejn ir-reġistri fil-proċeduri ta’ reġistrazzjoni transkonfinali, ma jistgħux jinkisbu b’mod suffiċjenti mill-Istati Membri u jistgħu għalhekk, minħabba l-iskala u l-effetti tagħhom, jinkisbu aħjar fil-livell tal-Unjoni, l-Unjoni tista’ tadotta miżuri skont il-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit f’dak l-Artikolu, din id-Direttiva ma tmurx lil hinn minn dak li huwa meħtieġ sabiex jinkisbu dawk l-għanijiet.

                  (30)

                  Id-Direttivi 89/666/KEE, 2005/56/KE u 2009/101/KE għandhom għalhekk jiġu emendati kif meħtieġ.

                  (31)

                  Il-Kontrollur Ewropew għall-Protezzjoni tad-Data ġie kkonsultat b’konformità mal-Artikolu 28(2) tar-Regolament (KE) Nru 45/2001 u ta l-opinjoni tiegħu fis-6 ta’ Mejju 2011 (13),

            ADOTTAW DIN ID-DIRETTIVA:
      Artikolu 1
      Emendi għad-Direttiva 89/666/KEE
      Id-Direttiva 89/666/KEE hija b’dan emendata kif ġej:

                  (1)

                  Fl-Artikolu 1 jiżdiedu l-paragrafi li ġejjin:
                  “3.   Id-dokumenti u l-partikolaritajiet imsemmija fl-Artikolu 2(1) għandhom jiġu magħmula disponibbli pubblikament permezz tas-sistema ta’ interkonnessjoni ta’ reġistri ċentrali, kummerċjali u tal-kumpanniji stabbilita skont l-Artikolu 4a(2) tad-Direttiva 2009/101/KE tal-Parlament Ewropew u tal-Kunsill tas-16 ta’ Settembru 2009 dwar il-koordinazzjoni ta’ salvagwardji li, għall-protezzjoni tal-interessi tal-membri u ta’ partijiet terzi, huma mitluba mill-Istati Membri mingħand il-kumpanniji tat-tieni paragrafu tal-Artikolu 54 tat-Trattat bl-għan li tali salvagwardji jkunu magħmula ekwivalenti (*) (“is-sistema ta’ interkonnessjoni tar-reġistri”). L-Artikolu 3b u l-Artikolu 3c(1) ta’ dik id-Direttiva għandhom japplikaw mutatis mutandis.
                  4.   L-Istati Membri għandhom jiżguraw li l-fergħat ikollhom identifikatur uniku li jippermettilhom li jiġu identifikati bla ekwivoku fil-komunikazzjonijiet bejn ir-reġistri permezz tas-sistema ta’ interkonnessjoni tar-reġistri. Dak l-identifikatur uniku għandu jinkludi, tal-anqas, elementi li jagħmlu possibbli li jiġi identifikat l-Istat Membru tar-reġistru, ir-reġistru domestiku ta’ oriġini, u n-numru tal-fergħa f’dak ir-reġistru, u, fejn xieraq, karatteristiċi sabiex ikunu evitati żbalji ta’ identifikazzjoni.
                  (*)  ĠU L 258, 1.10.2009, p. 11.
                     Nota editorjali: It-titolu tad-Direttiva 2009/101/KE ġie aġġustat biex jieħu kont tar-rinumerazzjoni tal-Artikoli tat-Trattat li jistabbilixxi l-Komunità Ewropea, b’konformità mal-Artikolu 5 tat-Trattat ta’ Lisbona; ir-referenza oriġinali kienet għat-tieni paragrafu tal-Artikolu 48 tat-Trattat.”."

                  (2)

                  Jiddaħħal l-Artikolu li ġej:
                  “Artikolu 5a
                  1.   Ir-reġistru tal-kumpannija għandu, permezz tas-sistema ta’ interkonnessjoni tar-reġistri u mingħajr dewmien, jagħmel disponibbli l-informazzjoni dwar il-ftuħ u l-għeluq ta’ kwalunkwe proċediment ta’ stralċ jew insolvenza tal-kumpannija u dwar it-tneħħija tal-kumpannija minn fuq ir-reġistru, jekk dan ikun iġib miegħu konsegwenzi legali fl-Istat Membru tar-reġistru tal-kumpannija.
                  2.   Ir-reġistru tal-fergħa, permezz tas-sistema ta’ interkonnessjoni tar-reġistri, għandu jiżgura mingħajr dewmien li rċieva l-informazzjoni msemmija fil-paragrafu 1.
                  3.   L-iskambju ta’ informazzjoni msemmi fil-paragrafi 1 u 2 għandu jkun mingħajr ħlas għar-reġistri.
                  4.   L-Istati Membri għandhom jiddeterminaw il-proċedura li għandha tiġi segwita malli tasal l-informazzjoni msemmija fil-paragrafi 1 u 2. Din il-proċedura għandha tiżgura li fejn kumpannija tkun ġiet xolta jew b’xi mod ieħor tneħħiet mir-reġistru, il-fergħat tagħha jitneħħew ukoll mir-reġistru mingħajr ebda dewmien bla bżonn.
                  5.   It-tieni sentenza tal-paragrafu 4 m’għandhiex tapplika għall-fergħat ta’ kumpanniji li tneħħew mir-reġistru b’konsegwenza ta’ xi bidla fil-forma legali tal-kumpannija konċernata, merger jew diviżjoni, jew trasferiment transkonfinali tal-uffiċċju reġistrat tagħha.”.

                  (3)

                  Tiddaħħal it-Taqsima li ġejja:
                  “TAQSIMA IIIA

                     PROTEZZJONI TAD-DATA

                  Artikolu 11a
                  Il-proċessar tad-data personali li jsir fil-kuntest ta’ din id-Direttiva għandu jkun soġġett għad-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data
                      (**).

                     (**)  ĠU L 281, 23.11.1995, p. 31.”."

            Artikolu 2
      Emendi għad-Direttiva 2005/56/KE
      Id-Direttiva 2005/56/KE hija b’dan emendata kif ġej:

                  (1)

                  L-Artikolu 13 għandu jiġi ssostitwit b’dan li ġej:
                  “Artikolu 13
                  Reġistrazzjoni
                  Il-liġi ta’ kull Stat Membru li għall-ġuriżdizzjoni tiegħu kienu suġġetti l-kumpanniji li jingħaqdu b’merger għandha tiddetermina, fir-rigward tat-territorju ta’ dak l-Istat, l-arranġamenti, skont l-Artikolu 3 tad-Direttiva 2009/101/KE tal-Parlament Ewropew u tal-Kunsill tas-16 ta’ Settembru 2009 dwar il-koordinazzjoni ta’ salvagwardji li, għall-protezzjoni tal-interessi ta’ membri u oħrajn, huma meħtieġa mill-Istati Membri minn kumpanniji fis-sens tat-tieni paragrafu tal-Artikolu 54 tat-Trattat, bil-għan li tagħmel dawn is-salvagwardji ekwivalenti (***), għall-pubbliċizzar tat-twettiq tal-merger transkonfinali fir-reġistru pubbliku li fih kull waħda mill-kumpanniji hija meħtieġa tippreżenta dokumenti.
                  Ir-reġistru għar-reġistrazzjoni tal-kumpannija li tirriżulta mill-merger transkonfinali għandu jinnotifika, permezz tas-sistema ta’ interkonnessjoni tar-reġistri ċentrali, kummerċjali u tal-kumpanniji stabbilita skont l-Artikolu 4a(2) tad-Direttiva 2009/101/KE u mingħajr dewmien, lir-reġistru li fih kull waħda mill-kumpanniji kienet meħtieġa tippreżenta dokumenti li l-merger transkonfinali tkun seħħet. It-tħassir tar-reġistrazzjoni l-qadima, jekk applikabbli, għandu jsir mar-riċezzjoni ta’ dik in-notifikazzjoni, iżda mhux qabel.
                  (***)  ĠU L 258, 1.10.2009, p. 11.
                     Nota editorjali: It-titolu tad-Direttiva 2009/101/KE ġie aġġustat biex jieħu kont tar-rinumerazzjoni tal-Artikoli tat-Trattat li jistabbilixxi l-Komunità Ewropea, b’konformità mal-Artikolu 5 tat-Trattat ta’ Lisbona; ir-referenza oriġinali kienet għat-tieni paragrafu tal-Artikolu 48 tat-Trattat .”."

                  (2)

                  Għandu jiddaħħal l-Artikolu li ġej:
                  “Artikolu 17a

                     Protezzjoni tad-data
                  Il-proċessar tad-data personali li jsir fil-kuntest ta’ din id-Direttiva għandu jkun soġġett għad-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data
                      (****).

                     (****)  ĠU L 281, 23.11.1995, p. 31.”."

            Artikolu 3
      Emendi għad-Direttiva 2009/101/KE
      Id-Direttiva 2009/101/KE hija b’dan emendata kif ġej:

                  (1)

                  Għandu jiddaħħal l-Artikolu li ġej:
                  “Artikolu 2a
                  1.   L-Istati Membri għandhom jieħdu l-miżuri meħtieġa biex jiżguraw li bidla fid-dokumenti u l-partikolaritajiet imsemmija fl-Artikolu 2 tiddaħħal fir-reġistru kompetenti msemmi fl-ewwel paragrafu tal-Artikolu 3(1) u tiġi żvelata, skont l-Artikolu 3(3) u (5), normalment fi żmien 21 jum mill-wasla tad-dokumentazzjoni kompluta dwar dawk il-bidliet, inkluż, jekk japplika, il-kontroll tal-legalità, kif meħtieġ skont il-liġi nazzjonali għad-dħul fil-fajl.
                  2.   Il-paragrafu 1 m’għandux japplika għad-dokumenti tal-kontabbiltà msemmija fl-Artikolu 2(f).”.

                  (2)

                  Fl-Artikolu 3(1), jiżdied is-subparagrafu li ġej:
                  “L-Istati Membri għandhom jiżguraw li l-kumpanniji jkollhom identifikatur uniku li jippermettilhom jiġu identifikati bla ekwivoku fil-komunikazzjonijiet bejn ir-reġistri permezz tas-sistema ta’ interkonnessjoni tar-reġistri ċentrali, kummerċjali u tal-kumpanniji stabbilita skont l-Artikolu 4a(2) (“is-sistema ta’ interkonnessjoni tar-reġistri”). Dak l-identifikatur uniku għandu jinkludi, tal-anqas elementi li jippermettu l-identifikar tal-Istat Membru tar-reġistru, ir-reġistru domestiku ta’ oriġini u n-numru tal-kumpannija f’dak ir-reġistru u, fejn xieraq, karatteristiċi sabiex ikunu evitati żbalji ta’ identifikazzjoni.”.

                  (3)

                  Għandhom jiddaħħlu l-Artikoli li ġejjin:
                  “Artikolu 3a
                  1.   L-Istati Membri għandhom jiżguraw li jkun hemm informazzjoni aġġornata disponibbli li tispjega d-dispożizzjonijiet fil-liġi nazzjonali li taħthom partijiet terzi jkunu jistgħu joqogħdu fuq il-partikolaritajiet u kull tip ta’ dokument imsemmija fl-Artikolu 2, skont l-Artikolu 3(5), (6) u (7).
                  2.   L-Istati Membri għandhom jipprovdu l-informazzjoni meħtieġa għall-pubblikazzjoni fuq il-portal Ewropew tal-Ġustizzja Elettronika (“il-portal”) skont ir-regoli tal-portal u r-rekwiżiti tekniċi.
                  3.   Il-Kummissjoni għandha tippubblika dik l-informazzjoni fuq il-portal fil-lingwi uffiċjali kollha tal-Unjoni.
                  Artikolu 3b
                  1.   Kopji elettroniċi tad-dokumenti u l-partikolaritajiet imsemmija fl-Artikolu 2 għandhom jiġu magħmula wkoll pubblikament disponibbli permezz tas-sistema ta’ interkonnessjoni tar-reġistri.
                  2.   L-Istati Membri għandhom jiżguraw li d-dokumenti u l-partikolaritajiet imsemmija fl-Artikolu 2 ikunu disponibbli fis-sistema ta’ interkonnessjoni tar-reġistri fil-format ta’ messaġġ standard u aċċessibbli permezz ta’ mezzi elettroniċi. L-Istati Membri għandhom jiżguraw ukoll li l-istandards minimi għas-sigurtà tat-trażmissjoni tad-data jkunu rrispettati.
                  3.   Il-Kummissjoni għandha tipprovdi servizz ta’ tiftix fil-lingwi uffiċjali kollha tal-Unjoni fir-rigward ta’ kumpanniji rreġistrati fl-Istati Membri sabiex permezz tal-portal jagħmlu disponibbli:

                              (a)

                              id-dokumenti u l-partikolaritajiet imsemmija fl-Artikolu 2;

                              (b)

                              it-tikketti spjegattivi, disponibbli fil-lingwi uffiċjali kollha tal-Unjoni, li jelenkaw dawk il-partikolaritajiet u t-tipi ta’ dawk id-dokumenti.

                        Artikolu 3c
                  1.   It-tariffi imposti għall-kisba tad-dokumenti u l-partikolaritajiet imsemmija fl-Artikolu 2 permezz tas-sistema ta’ interkonnessjoni tar-reġistri m’għandhomx jaqbżu l-ispejjeż amministrattivi tagħhom.
                  2.   L-Istati Membri għandhom jiżguraw li l-partikolaritajiet li ġejjin ikunu disponibbli mingħajr ħlas permezz tas-sistema ta’ interkonnessjoni tar-reġistri:

                              (a)

                              l-isem u l-forma legali tal-kumpannija;

                              (b)

                              l-uffiċċju rreġistrat tal-kumpannija u l-Istat Membru fejn hu rreġistrat; u

                              (c)

                              in-numru tar-reġistrazzjoni tal-kumpannija.

                        Minbarra dawk il-partikolaritajiet, l-Istati Membri jistgħu jagħżlu li jagħmlu disponibbli iktar dokumenti u partikolaritajiet mingħajr ħlas.
                  Artikolu 3d
                  1.   Ir-reġistru tal-kumpannija għandu, permezz tas-sistema ta’ interkonnessjoni tar-reġistri jagħmel disponibbli, mingħajr dewmien, l-informazzjoni dwar il-ftuħ u t-tmiem ta’ kwalunkwe proċediment ta’ stralċ jew falliment tal-kumpannija u dwar it-tneħħija tal-kumpannija minn fuq ir-reġistru, jekk dan ikun iġib miegħu konsegwenzi legali fl-Istat Membru tar-reġistru tal-kumpannija.
                  2.   Ir-reġistru tal-fergħa għandu, permezz tas-sistema ta’ interkonnessjoni tar-reġistri, jiżgura mingħajr dewmien li jkun irċieva l-informazzjoni msemmija fil-paragrafu 1.
                  3.   L-iskambju ta’ informazzjoni msemmi fil-paragrafi 1 u 2 għandu jkun mingħajr ħlas għar-reġistri.”.

                  (4)

                  Għandhom jiddaħħlu l-Artikoli li ġejjin:
                  “Artikolu 4a
                  1.   Hija b’dan stabbilita pjattaforma ċentrali Ewropea (“il-pjattaforma”).
                  2.   Is-sistema ta’ interkonnessjoni tar-reġistri għandha tkun magħmula minn:

                              —

                              ir-reġistri tal-Istati Membri,

                              —

                              il-pjattaforma,

                              —

                              il-portal li jkun iservi bħala punt ta’ aċċess elettroniku Ewropew.

                        3.   L-Istati Membri għandhom jiżguraw l-interoperabbiltà tar-reġistri tagħhom fis-sistema ta’ interkonnessjoni tar-reġistri permezz tal-pjattaforma.
                  4.   L-Istati Membri jistgħu jistabbilixxu punti ta’ aċċess fakultattivi għas-sistema ta’ interkonnessjoni tar-reġistri. Huma għandhom jinnotifikaw lill-Kummissjoni mingħajr dewmien bla bżonn dwar l-istabbiliment tagħhom u dwar kwalunkwe tibdil sinifikanti fl-operat tagħhom.
                  5.   L-aċċess għall-informazzjoni mis-sistema ta’ interkonnessjoni tar-reġistri għandha tkun żgurata permezz tal-portal u permezz tal-punti ta’ aċċess fakultattivi stabbiliti mill-Istati Membri.
                  6.   L-istabbiliment tas-sistema ta’ interkonnessjoni tar-reġistri m’għandux jaffettwa l-ftehimiet bilaterali eżistenti konklużi bejn l-Istati Membri fir-rigward tal-iskambju ta’ informazzjoni dwar il-kumpanniji.
                  Artikolu 4b
                  1.   Il-Kummissjoni għandha tiddeċiedi li tiżviluppa u/jew topera l-pjattaforma jew bil-mezzi tagħha stess jew permezz ta’ parti terza.
                  Jekk il-Kummissjoni tiddeċiedi li tiżviluppa u/jew topera pjattaforma permezz ta’ parti terza, l-għażla tal-parti terza u l-infurzar min-naħa tal-Kummissjoni tal-ftehim konkluż mal-parti terza għandhom isiru skont ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (*****).
                  2.   Jekk il-Kummissjoni tiddeċiedi li tiżviluppa l-pjattaforma permezz ta’ parti terza, hija għandha, permezz ta’ atti ta’ implimentazzjoni, tistabbilixxi l-ispeċifikazzjonijiet tekniċi għall-proċedura ta’ akkwist pubbliku u d-durata tal-ftehim li għandu jiġi konkluż ma’ dik il-parti terza.
                  3.   Jekk il-Kummissjoni tiddeċiedi li topera l-pjattaforma permezz ta’ parti terza, hija għandha, permezz ta’ atti ta’ implimentazzjoni, tadotta regoli dettaljati dwar il-ġestjoni operattiva tal-pjattaforma.
                  Il-ġestjoni operattiva tal-pjattaforma għandha tinkludi, b’mod partikolari:

                              —

                              is-sorveljanza tal-funzjonament tal-pjattaforma,

                              —

                              is-sigurtà u l-protezzjoni tad-data mqassma u skambjata bl-użu tal-pjattaforma,

                              —

                              il-koordinazzjoni tar-relazzjonijiet bejn ir-reġistri tal-Istati Membri u l-partijiet terzi.

                        Is-sorveljanza tal-funzjonament tal-pjattaforma għandha ssir mill-Kummissjoni.
                  4.   L-atti ta’ implimentazzjoni msemmija fil-paragrafi 2 u 3 għandhom jiġu adottati b’konformità mal-proċedura ta’ eżami msemmija fl-Artikolu 4e(2).
                  Artikolu 4c
                  Permezz tal-atti ta’ implimentazzjoni, il-Kummissjoni għandha tadotta dan li ġej:

                              (a)

                              l-ispeċifikazzjoni teknika li tiddefinixxi l-metodi ta’ komunikazzjoni permezz ta’ mezzi elettroniċi għall-fini tas-sistema ta’ interkonnessjoni tar-reġistri;

                              (b)

                              l-ispeċifikazzjoni teknika tal-protokolli ta’ komunikazzjoni;

                              (c)

                              il-miżuri tekniċi li jiżguraw l-istandards ta’ sigurtà minimi tat-teknoloġija tal-informatika għall-komunikazzjoni u d-distribuzzjoni ta’ informazzjoni fis-sistema ta’ interkonnessjoni tar-reġistri;

                              (d)

                              l-ispeċifikazzjoni teknika li tiddefinixxi l-metodi ta’ skambju ta’ informazzjoni bejn ir-reġistru tal-kumpannija u r-reġistru tal-fergħa kif imsemmi fl-Artikolu 3d ta’ din id-Direttiva u fl-Artikolu 5a tal-Ħdax-il Direttiva tal-Kunsill 89/666/KEE tal-21 ta’ Diċembru 1989 dwar il-ħtiġijiet tal-iżvelar rigward il-fergħat miftuħa fi Stat Membru minn ċerti tipi ta’ kumpanniji rregolati bil-liġi ta’ Stat ieħor (******);

                              (e)

                              il-lista dettaljata ta’ data li għandha tiġi trażmessa għall-fini ta’ skambju ta’ informazzjoni bejn ir-reġistri, kif imsemmija fl-Artikolu 3d ta’ din id-Direttiva, fl-Artikolu 5a tad-Direttiva 89/666/KEE, u fl-Artikolu 13 tad-Direttiva 2005/56/KE tal-Parlament Ewropew u l-Kunsill tas-26 ta’ Ottubru 2005 dwar mergers transkonfinali ta’ kumpanniji ta’ responsabbiltà limitata (*******);

                              (f)

                              l-ispeċifikazzjoni teknika li tiddefinixxi l-istruttura tal-format ta’ messaġġ standard għall-fini tal-iskambju ta’ informazzjoni bejn ir-reġistri, il-pjattaforma u l-portal;

                              (g)

                              l-ispeċifikazzjoni teknika li tiddefinixxi s-sett ta’ data meħtieġ sabiex il-pjattaforma tkun tista’ taqdi l-funzjonijiet tagħha kif ukoll il-metodu ta’ ħżin, użu u protezzjoni ta’ dik id-data;

                              (h)

                              l-ispeċifikazzjoni teknika li tiddefinixxi l-istruttura u l-użu tal-identifikatur uniku għall-komunikazzjoni bejn ir-reġistri;

                              (i)

                              l-ispeċifikazzjoni li tiddefinixxi l-metodi tekniċi ta’ operazzjoni tas-sistema ta’ interkonnessjoni tar-reġistri fir-rigward tad-distribuzzjoni u l-iskambju ta’ informazzjoni, u l-ispeċifikazzjoni li tiddefinixxi s-servizzi tat-teknoloġija tal-informatika pprovduti mill-pjattaforma li tiżgura li l-messaġġi jitwasslu fil-verżjoni lingwistika rilevanti;

                              (j)

                              il-kriterji armonizzati għas-servizz ta’ tiftix ipprovdut mill-portal;

                              (k)

                              il-modalitajiet tal-ħlas, b’kont meħud tal-faċilitajiet ta’ ħlas disponibbli bħal ħlasijiet online;

                              (l)

                              id-dettalji tat-tikketti spjegattivi li jelenkaw il-partikolaritajiet u t-tipi ta’ dokumenti msemmija fl-Artikolu 2;

                              (m)

                              il-kondizzjonijiet tekniċi tad-disponibbiltà tas-servizzi pprovduti bis-sistema ta’ interkonnessjoni tar-reġistri;

                              (n)

                              il-proċedura u r-rekwiżiti tekniċi għall-konnessjoni tal-punti ta’ aċċess fakultattivi mal-pjattaforma.

                        Dawk l-atti ta’ implimentazzjoni għandhom ikunu adottati skont il-proċedura ta’ eżami msemmi fl-Artikolu 4e(2).
                  Il-Kummissjoni għandha tadotta dawk l-atti ta’ implimentazzjoni sas-7 ta’ Lulju 2015.
                  Artikolu 4d
                  1.   L-istabbiliment u l-iżvilupp futur tal-pjattaforma u l-aġġustamenti għall-portal li jirriżultaw minn din id-Direttiva għandhom jiġu ffinanzjati mill-baġit ġenerali tal-Unjoni.
                  2.   Il-manutenzjoni u l-funzjonament tal-pjattaforma għandhom ikunu ffinanzjati mill-baġit ġenerali tal-Unjoni u jistgħu jkunu kofinanzjati mit-tariffi imposti fuq l-utenti individwali għall-aċċess għas-sistema tal-interkonnessjoni tar-reġistri. Ma hemm xejn f’dan il-paragrafu li jaffettwa t-tariffi fil-livell nazzjonali.
                  3.   Permezz ta’ atti delegati, u b’konformità mal-Artikolu 13a, il-Kummissjoni tista’ tadotta regoli dwar jekk il-pjattaforma tiġix kofinanzjata permezz tal-impożizzjoni ta’ tariffi, u f’dak il-każ, l-ammont tat-tariffi imposti fuq l-utenti individwali skont il-paragrafu 2.
                  4.   Kwalunkwe tariffa imposta skont il-paragrafu 2 għandha tkun mingħajr ħsara għat-tariffi, jekk ikun hemm xi tariffi, imposta mill-Istati Membri għall-kisba ta’ dokumenti u partikolaritajiet imsemmija fl-Artikolu 3c(1).
                  5.   Kwalunkwe tariffa imposta b’konformità mal-paragrafu 2 m’għandhiex tiġi imposta għall-kisba ta’ partikolaritajiet imsemmija fil-punti (a),( b) u ( c) tal-Artikolu 3c(2).
                  6.   Kull Stat Membru għandu jassumi l-ispejjeż relatati kemm mal-aġġustament tar-reġistri domestiċi tiegħu, kif ukoll dawk relatati mal-manutenzjoni u l-funzjonament tagħhom li jirriżultaw minn din id-Direttiva.
                  Artikolu 4e
                  1.   Il-Kummissjoni għandha tkun assistita minn kumitat. Dak il-kumitat għandu jkun kumitat fis-sens tar-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (********).
                  2.   Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.

                     (*****)  ĠU L 248, 16.9.2002, p. 1."

                     (******)  ĠU L 395, 30.12.1989, p. 36."

                     (*******)  ĠU L 310, 25.11.2005, p. 1."

                     (********)  ĠU L 55, 28.2.2011, p. 13.”."

                  (5)

                  Għandu jiddaħħal l-Artikolu li ġej:
                  “Artikolu 7a
                  Il-proċessar tad-data personali li jsir fil-kuntest ta’ din id-Direttiva għandu jkun soġġett għad-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data
                      (*********).

                     (*********)  ĠU L 281, 23.11.1995, p. 31.”."

                  (6)

                  Għandu jiddaħħal il-Kapitolu li ġej:
                  “KAPITOLU 4A

                     ATTI DELEGATI

                  Artikolu 13a
                  1.   Is-setgħa ta’ adozzjoni ta’ atti delegati hija mogħtija lill-Kummissjoni suġġetta għall-kondizzjonijiet stabbiliti f’dan l-Artikolu.
                  2.   Is-setgħa li tadotta atti delegati msemmija fl-Artikolu 4d(3) hija mogħtija lill-Kummissjoni għal perijodu ta’ żmien indeterminat.
                  3.   Id-delega ta’ setgħa msemmija fl-Artikolu 4d(3) tista’ tiġi revokata fi kwalunkwe ħin mill-Parlament Ewropew jew mill-Kunsill. Deċiżjoni li tirrevoka għandha ttemm id-delega ta’ setgħa speċifikata f’dik id-deċiżjoni. Din għandha tidħol fis-seħħ fil-jum ta’ wara dak tal-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Ma għandhiex taffettwa l-validità tal-ebda att delegat diġà fis-seħħ.
                  4.   Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.
                  5.   Att delegat adottat skont l-Artikolu 4d(3) għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill f’perijodu ta’ tliet xhur min-notifika ta’ dak l-att lill-Parlament Ewropew u lill-Kunsill jew jekk, qabel ma jiskadi dak il-perijodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex sejrin joġġezzjonaw. Dak il-perijodu għandu jiġi estiż bi tliet xhur fuq l-inizjattiva tal-Parlament Ewropew jew tal-Kunsill.”.

            Artikolu 4
      Rapport u djalogu regolari
      1.   Il-Kummissjoni għandha, sa mhux aktar tard minn ħames snin wara d-data finali għall-applikazzjoni tad-dispożizzjonijiet imsemmija fl-Artikolu 5(2), tippubblika rapport dwar il-funzjonament tas-sistema ta’ interkonnessjoni tar-reġistri li jeżamina b’mod partikulari l-operat tekniku u l-aspetti finanzjarji tagħha.
      2.   Dan ir-rapport għandu jkun akkumpanjat, jekk ikun il-każ, bi proposti għal emendi għal din id-Direttiva.
      3.   Il-Kummissjoni u r-rappreżentanti tal-Istati Membri għandhom jiltaqgħu regolarment biex jiddiskutu l-kwistjonijiet koperti b’din id-Direttiva fi kwalunkwe forum adegwat.
      Artikolu 5
      Traspożizzjoni
      1.   L-Istati Membri għandhom jadottaw, jippubblikaw u japplikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sas-7 ta’ Lulju 2014.
      2.   Minkejja l-paragrafu 1, l-Istati Membri għandhom, mhux iktar tard minn sentejn wara l-adozzjoni tal-atti ta’ implimentazzjoni msemmija fl-Artikolu 4c tad-Direttiva 2009/101/KE, jadottaw, jippubblikaw u japplikaw id-dispożizzjonijiet meħtieġa biex jikkonformaw ma’:

                  —

                  l-Artikolu 1(3) u (4), u l-Artikolu 5a tad-Direttiva 89/666/KEE,

                  —

                  l-Artikolu 13 tad-Direttiva 2005/56/KE,

                  —

                  l-Artikolu 3(1), it-tieni subparagrafu, l-Artikolu 3b, l-Artikolu 3c, l-Artikolu 3d u l-Artikolu 4a(3) sa (5) tad-Direttiva 2009/101/KE.

            Mal-adozzjoni ta’ dawk l-atti ta’ implimentazzjoni, il-Kummissjoni għandha tippubblika f’Il-Ġurnal Uffiċjali tal-Unjoni Ewropea d-data finali għall-applikazzjoni tad-dispożizzjonijiet imsemmija f’dan il-paragrafu.
      3.   Meta l-Istati Membri jadottaw il-miżuri msemmija fil-paragrafu 1, dawn għandhom jinkludu referenza għal din id-Direttiva jew tali referenza għandha takkumpanjahom meta jiġu pubblikati uffiċjalment.. Il-metodi kif issir tali referenza għandhom jiġu stabbiliti mill-Istati Membri.
      4.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 6
      Dħul fis-seħħ
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 7
      Indirizzati
      Din id-Direttiva hija indirizzata lill-Istati Membri.

         Magħmul fi Strasburgu, it-13 ta’ Ġunju 2012.

               Għall-Parlament Ewropew

               Il-President

            M. SCHULZ

               Għall-Kunsill

               Il-President

            N. WAMMEN

         (1)  ĠU C 248, 25.8.2011, p. 118.

         (2)  Il-Pożizzjoni tal-Parlament Ewropew tal-14 ta’ Frar 2012 (għadha mhijiex ippubblikata fil-Ġurnal Uffiċjali), u deċiżjoni tal-Kunsill tat-10 ta' Mejju 2012.

         (3)  ĠU L 395, 30.12.1989, p. 36.

         (4)  ĠU L 310, 25.11.2005, p. 1.

         (5)  ĠU L 258, 1.10.2009, p. 11.

         Nota editorjali: It-titolu tad-Direttiva 2009/101/KE ġie aġġustat biex jieħu kont tar-rinumerazzjoni tal-Artikoli tat-Trattat li jistabbilixxi l-Komunità Ewropea, b’konformità mal-Artikolu 5 tat-Trattat ta’ Lisbona; ir-referenza oriġinali kienet għat-tieni paragrafu tal-Artikolu 48 tat-Trattat.

         (6)  ĠU C 308 E, 20.10.2011, p. 1.

         (7)  ĠU C 75, 31.3.2009, p. 1.

         (8)  ĠU L 248, 16.9.2002, p. 1.

         (9)  ĠU L 55, 28.2.2011, p. 13.

         (10)  ĠU L 281, 23.11.1995, p. 31.

         (11)  ĠU L 8, 12.1.2001, p. 1.

         (12)  ĠU C 369, 17.12.2011, p. 14.

         (13)  ĠU C 220, 26.7.2011, p. 1.


title: Id-Direttiva tal-Kunsill tas-27 ta’ Lulju 1970 dwar l-approssimazzjoni tal-liġijiet tal-Istati Membri li jikkonċernaw il-bibien ta’ vetturi bil-mutur u l-karrijiet tagħhom

text:
Avviż Legali Importanti

|

31970L0387

Official Journal L 176 , 10/08/1970 P. 0005 - 0011 Finnish special edition: Chapter 13 Volume 1 P. 0152  Danish special edition: Series I Chapter 1970(II) P. 0497  Swedish special edition: Chapter 13 Volume 1 P. 0152  English special edition: Series I Chapter 1970(II) P. 0564  - 0570 Greek special edition: Chapter 13 Volume 1 P. 0097  Spanish special edition: Chapter 13 Volume 1 P. 0234  Portuguese special edition Chapter 13 Volume 1 P. 0234

		Id-Direttiva tal-Kunsilltas-27 ta’ Lulju 1970dwar l-approssimazzjoni tal-liġijiet tal-Istati Membri li jikkonċernaw il-bibien ta’ vetturi bil-mutur u l-karrijiet tagħhom(70/387/KEE)IL-KUNSILL TAL-KOMUNITAJIET EWROPEJ,Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew;Wara li kkunsidra l-Opinjoni tal-Kumitat Ekonomiku u Soċjali;Billi l-ħtiġiet tekniċi li vetturi bil-mutur għandhom jissodisfaw skond il-liġijiet nazzjonali jikkonċernaw, inter alia, il-bibien tagħhom;Billi dawk il-ħtiġiet ivarjaw minn Stat Membru għall-ieħor; billi huwa għalhekk neċessarju li l-Istati Membri kollha jadottaw l-istess ħtiġiet jew b’żieda ma’ jew inkella minflok ir-regoli eżistenti tagħhom, sabiex, b’mod partikolari, tkun tista’ tiġi applikata għal kull tip ta’ vettura il-proċedura tal-approvazzjoni tat-tip tal-KEE li kienet is-suġġett tad-Direttiva tal-Kunsill [1] tas-6 ta’ Frar 1970 dwar l-approssimazzjoni tal-liġijiet fl-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom;ADOTTA DIN ID-DIRETTIVA:Artikolu 1Għall-iskopijiet ta’ din id-Direttiva, "vettura" tfisser kull vettura bil-mutur maħsuba għall-użu fit-triq, li jkollha minn ta’ lanqas erba’ roti u veloċità massima ddisinjata li teċċedi l-25 kilometru fis-siegħa, u l-karrijiet tagħha, bl-eċċezzjoni ta’ vetturi tat-trasport pubbliku, dawk li jimxu fuq il-linji, tratturi u makkinarju għall-agrikoltura, u vetturi għal xogħlijiet pubbliċi.Artikolu 2L-ebda Stat Membru ma jista’ jirrifjuta li jagħti l-approvazzjoni tat-tip tal-KEE, jew l-approvazzjoni tat-tip nazzjonali lil vettura għal raġunijiet li jirrigwardaw il-bibien tagħha jekk dawn ikunu jissodisfaw il-ħtiġiet stabbiliti fl-Annessi.Artikolu 3L-emendi neċessarji għall-aġġustament tal-ħtiġiet ta’ l-Anness sabiex jiġi kkunsidrat il-progress tekniku għandhom ikunu adottati b’konformità mal-proċedura stabbilita fl-Artikolu 13 tad-Direttiva tal-Kunsill tas-6 ta’ Frar 1970 dwar dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhomArtikolu 41. L-Istati Membri għandhom idaħħlu fis-seħħ id-dispożizzjonijiet li jkunu fihom il-ħtiġiet meħtieġa biex ikunu konformi ma’ din id-Direttiva fi żmien tmintax-il xahar min-notifika tagħha, u għandhom jinfurmaw minnufih lill-Kummissjoni b’dan.2. L-Istati Membri għandhom jikkomunikaw lill-Kummissjoni it-test tad-disposizzjoniet ewlenin tal-liġi nazzjonali li huma jadottaw fil-qasam kopert b’din id-Direttiva.Artikolu 5Din id-Direttiva hija indirizzata lill-Istati Membri.Magħmula fi Brussel, fis-27 ta’ Lulju 1970.Għall-KunsillIl-PresidentW.Arendt[1] ĠU L 42, 23.2.1970, p. 1.--------------------------------------------------ANNESS I1. ĠENERALI1.1 Il-karatteristiċi tad-disinn tal-vettura għandhom jippermettu d-dħul fiha u l-ħruġ minnha b’sigurtà perfetta.1.2 Il-bibien, id-dħul u l-ħruġ għandhom ikunu tali li dawn ikunu jistgħu jintużaw bl-aktar mod faċli u mingħajr l-ebda periklu.1.3 Il-bibien u l-lukketti tal-bibien għandhom ikunu ddisinjati b’mod li kull ħoss li jista’ jdejjaq lil dak li jkun waqt li tingħalaq il-bieba jiġi evitat.1.4 Il-lukketti tal-bibien għandhom ikunu ddisinjati b’mod li dawn ma jħallux lill-bibien milli jinfetħu aċċidentalment.2. LUKKETTI U ĊAPPETTI (ħtiġiet tal-kostruzzjoni u tat-twaħħil)2.1 Iċ-ċappetti tal-bibien li jeħlu biċ-ċappetti (bl-eċċezzjoni ta’ bibien li jintwew), meta jitwaħħlu fuq il-ġnub tal-vetturi, għandhom jitwaħħlu fit-tarf ta’ quddiem tal-bibien fid-direzzjoni ta’ sewqan ’il quddiem. Fil-każ ta’ bibien doppji, dan il-kriterju jkun japplika għall-ġewnaħ tal-bieb li jinfetaħ l-ewwel; għandu jkun possibbli li l-ġewnaħ l-ieħor tal-bieba jkun jissakkar.2.2 Il-lukketti u ċ-ċappetti tal-bibien tal-ġnub ta’ karozzi privati [1] għandhom jilħqu l-ħtiġiet stabbiliti fl-Anness II ta’ din id-Direttiva.3. L-ISTAFFI (ħtiġiet strutturali u tat-twaħħil)3.1. Jekk il-paviment fid-daħla tal-vettura ikun aktar minn 700 mm ’l fuq mill- art, il-vettura għandha jkollha staffa waħda jew aktar. L-istaffa, jew l-istaffa l-aktar baxxa jekk ikun hemm diversi, m’għandhiex tkun aktar minn 700 mm ’il fuq mill- art u għandha tkun mibnija b’tali mod li ma jkun hemm l-ebda riskju ta’ xi żlieq. Il-buttun tar-rota, ir-rimmijiet u l-partijiet oħra tar-rota m’għandhomx ikunu kkunsidrati bħala staffi għall-iskopijiet ta’ din id-Direttiva, apparti milli għal raġunijiet li jirrigwardaw il-kostruzzjoni u l-użu li jipprekludi t-twaħħil tal-istaffi x’imkien ieħor fuq il-vettura.[1] Klassi M1 tal-Klassifikazzjoni Internazzjonali stabbilita fin-Nota (b) għall-Anness ta’ din id-Direttiva tal- Kunsill imsemmija fl-Artikolu 3 ta’ din id-Direttiva.--------------------------------------------------ANNESS IIIL-ĦTIĠIET TAL-KOSTRUZZJONI U TWAĦĦIL U TESTIJIET TAS-SAĦĦA GĦALL-LUKKETTI U Ċ-ĊAPPETTI FUQ IL-BIBIEN TAL-ĠNUB GĦAD-DĦUL U L-ĦRUĠ MINN KAROZZI PRIVATI1. ĠENERALI1.1 Il-lukketti u ċ-ċappetti għandhom ikunu hekk iddisinjati, mibnija u mmuntati li fl-użu normali, il-vettura tissodisfa l-ħtiġiet ta’ din id-Direttiva.1.2 Kull lukkett għandu jkollu kemm pożizzjoni ta’ għeluq intermedju kif ukoll pożizzjoni ta’ l-għeluq komplet.2. DETTALJI U LOTTIJIET TA’ LUKKETTI U ĊAPPETTI LI GĦANDHOM JINGĦATAW MILL-MANIFATTUR JEW MIR-RAPPREŻENTANT AWTORIZZAT TIEGĦUIl-manifattur jew ir-rappreżentant awtorizzat tiegħu għandhom jagħtu dawn id-dettalji u l-lottijiet tal-lukketti u ċ-ċappetti li ġejjien:2.1 Id-disinji tal-bibien u tal-lukketti u ċ-ċappetti tagħhom fuq skala xierqa u b’dettal suffiċjenti;2.2 Deskrizzjoni teknika tal-lukketti u ċ-ċappetti;2.3 Lott ta’ ħames settijiet ta’ ċappetti għal kull bieba. Billi, iżda, l-istess settijiet jintużaw għal bibien differenti, ikun biżżejjed li jingħata grupp wieħed ta’ settijiet. Settijiet ta’ ċappetti li jingħarfu biss għax huma ddisinjati li jitwaħħlu fuq ix-xellug jew il-lemin m’għandhomx jitqiesu bħala differenti;2.4 Grupp ta’ ħames lukketti kompluti, inkluż il-mekkaniżmu tagħhom, għal kull bieba. Billi, iżda, l-istess lukketti kompluti jintużaw għal bibien differenti, ikun biżżejjed li jingħata lott wieħed biss ta’ dawn il-lukketti. Il-lukketti li jingħarfu biss għax huma ddisinjati li jitwaħħlu fuq ix-xellug jew il-lemin m’għandhomx jitqiesu bħala differenti;3. ĦTIĠIET TAL-KOSTRUZZJONI3.1 Lukketti3.1.1 Tagħbija lonġitudinaliL-immuntar tal-lukkett u l-ħabbata għandha tkun tiflaħ it-tagħbija lonġitudinali ta’ 453 kp (444 daN) meta l-lukkett ikun fil-pożizzjoni ta’ l-għeluq intermedju tiegħu, u ta’ 1134 kp (1111 daN) meta dan ikun fil-pożizzjoni ta’ l-għeluq komplet tiegħu (ara l-Figura 2).3.1.2 Tagħbija trasversaliL-immuntar tal-lukkett u tal-ħabbata għandhom ikunu jifilħu tagħbija trasversali ta’ 453 kp (444 daN) meta l-lukkett ikun fil-pożizzjoni ta’ l-għeluq intermedju tiegħu, u ta’ 907 kp (889 daN) meta dan ikun fil-pożizzjoni ta’ l-għeluq komplet tiegħu (ara l-Figura 3).3.1.3 Reżistenza għal toqol ta’ inerzjaIl-lukkett m’għandux jiċċaqlaq mill-pożizzjoni ta’ l-għeluq komplet meta t-tagħbija ta’ l-inerzja lonġitudunali jew trasversali, fiż-żewġ direzzjonijiet, ta’ 30 g tkun applikata għall-komponenti tas-serratura, inkluż il-mekkaniżmu tat-tħaddim tagħha.3.2 Ċappetti3.2.1 Kull sistema ta’ ċappetti għandha tkun kapaċi ssostni l-bieb u tkun tiflaħ tagħbija lonġitudinali ta’ 1134 kp (1111 daN) u tagħbija trasversali ta’ 907 kp (889 daN) fiż-żewġ direzzjonijiet.4. ĦTIĠIET GĦALL-ITTESTJAR TAS-SAĦĦA TAL-LUKKETTI U Ċ-ĊAPPETTI TAL-BIBIENIl-konformità mal-ħtiġiet li jinsabu fil-punti 3.1 u 3.2 għandhom ikunu vverifikati skond dan li ġej:4.1 Il-preparazzjoni, il-proċedura u t-tagħmir għal testijiet ta’ tagħbija statika4.1.1 Preparazzjoni4.1.1.1 Ċappetti4.1.1.1.1 It-testijiet għandhom jittwettqu bl-użu ta’ komponenti riġidi li jirriproduċu l-kondizzjonijiet ġeometriċi ta’ l-immuntar fuq vettura ta’ bieba li tissakkar kompletament.4.1.1.1.2 Għal dan l-apparat għandu jkun applikat, fil-parti tan-nofs bejn iċ-ċappetti:4.1.1.1.2.1 it-tagħbija lonġitudinali preskritta, b’mod perpendikulari għall-assi tal-pern taċ-ċappetti, imqegħda f’post li jgħaddi minn ġo dawk l-assi;4.1.1.1.2.2 it-tagħbija trasversali preskritta, b’mod perpendikulari għall-post definit mit-tagħbija lonġitudinali u l-assi tal-pernijiet, imqegħda f’post li tgħaddi minn ġo dawk l-assi;4.1.1.1.3 sett ġdid ta’ ċappetti għandu jintuża għal kull test li jsir;4.1.1.1.4 Il-Figura 1 turi kif isir it-test.4.1.1.2 Lukketti4.1.1.2.1 It-testijiet għandhom jittwettqu bl-użu ta’ komponenti riġidi li jirriproduċu l-immuntar fuq vettura taż-żewġ komponenti tal-lukkett, il-qafas tal-lukkett u l-ħabbata.4.1.1.2.2 It-tagħbija preskritta għandha tkun applikata għal dan it-tagħmir biex ma toħloqx stress żejjed fuq il-lukkett. Barra minn hekk, it-tagħbija statika trasversali ta’ 90.77 kp (88.9 saN) għandha tkun applikata b’tali mod li din tkun tista’ tmexxi l-lukkett ’l bogħod mill-ħabbata fid-direzzjoni li fiha il-bieba tinfetaħ.4.1.1.2.3 Il-Figuri 2 u 3 juru kif isir it-test.4.1.2 Il-proċedura tat-test u tat-tagħmirIt-tagħmir imsemmi fil-paragrafi 4.1.1.1 u 4.1.1.2 t’hawn fuq għandu jkun immuntat fuq it-tensile testing machine, li jkollu kapaċità minima ta’ 1500 kp (1470daN). Tagħbijiet li jiżdiedu gradwalment mal-valuri preskritti fid-dettalji 3.1. u 3.2 għandhom ikunu applikati għal dan b’tali mod li l-veloċità tas-separazzjoni tal-mekkaniżmu li jżomm ma jkunx jeċċedi 5 mm/min.4.2 Proċedura biex tkun stabbilita r-reżistenza tal-lukketti għall-aċċelerazzjoni.4.2.1 Ir-reżistenza għal ftuħ fiż-żewġ direzzjonijiet taħt tagħbija ta’ inerzja lonġitudinali u trasversali ta’ 30 g, applikata fiż-żewġ każi għal pum li jiftaħ fid-direzzjoni li fiha jitmexxa, għandha tkun stabbilita dinamikament jew analitikament (ara l-Figura 4), waqt li ma tagħtix kas:4.2.1.1 forzi frizzjonali;4.2.1.2 il-komponenti ta’ l-aċċelerazzjoni tal-gravità li għandhom t-tendenza li jżommu l-lukkett magħluq.4.2.2 Il-mekkaniżmi li jagħmlu l-lukkett jissakkar, m’għandhomx jiġu kkunsidrati.4.3 Metodi ta’ testijiet ekwivalenti4.3.1 Metodi tat-testijiet ekwivalenti li ma jagħmlux ħsara huma permissibbli, iżda r-riżultati msemmija fil-punti 4.1.2. u 4.2 t’hawn fuq jistgħu jinkisbu jew kompletament permezz tat-test sostitut jew billi jiġu kkalkulati r-riżultati tat-test sostitut. Jekk jintuża metodu ieħor apparti minn dak deskritt fil-punti 4.1.2 u 4.2 fuq, l-ekwivalenza tiegħu għandha tkun murija.Sistema ta’ ċappetti ta’ bieba - twaħħil b’tagħbija statika (tagħbija trasversali)+++++ TIFF +++++Lukkett ta’ bieba - tagħmir tat-test taħt tagħbija statika (tagħbija lonġitudinali)+++++ TIFF +++++Lukkett ta’ bieba - tagħmir tat-test taħt tagħbija statika (tagħbija trasversali)+++++ TIFF +++++Reżistenza għall-effetti ta’ l-inertia – eżempju ta’ kalkolu.+++++ TIFF +++++Given:A door latch system subjected to a deceleration of 30 gF Ma =+++++ TIFF +++++a =+++++ TIFF +++++30g = 30WF1 = W1 × 30 – Tagħbija medja fuq il-molla tal-pum= (0,016 kg × 30) – 0,454 kg = 0,036 kgF2 = W2 × 30 = 0,023 kg × 30 = 0,68 kgF3 W2× 30 =+++++ TIFF +++++× 30 =0,184 kgΣMo = F1 × d1 + F2 × d2 – F3 × d3 = 0,036 kg × 31,5 mm + 0,68 kg × 10,67 mm – 0,184 kg × 4,83 mm = 7,51 mm/kg+++++ TIFF +++++F5 =+++++ TIFF +++++= 0,238 kgF6 = W4 × 30 = 0 – 042 × 30 = 1 – 265 kgΣMp = Piż fuq il-molla tal-firroll (F5 d5 + F6 d6)= 45,62 mm/kg — (0,238 × 37,59 + 1,265 × 1,9)= 45,62 mm/kg — 11,36 mm/kg = 34,26 mm/kg--------------------------------------------------


title: Id-Direttiva tal-Kunsill 92/22/KEE tal-31 ta' Marzu 1992 dwar it-tqegħid tal-ħġieġ tas-sigurtà fit-twieqi u l-materjali tal-ħġieġ għat-tqegħid fit-twieqi fuq vetturi bil-mutur u fuq it-trailers tagħhom

text:
Avviż Legali Importanti

|

31992L0022

Official Journal L 129 , 14/05/1992 P. 0011 - 0094 Finnish special edition: Chapter 13 Volume 22 P. 0052  Swedish special edition: Chapter 13 Volume 22 P. 0052

		Id-Direttiva tal-Kunsill 92/22/KEEtal-31 ta' Marzu 1992dwar it-tqegħid tal-ħġieġ tas-sigurtà fit-twieqi u l-materjali tal-ħġieġ għat-tqegħid fit-twieqi fuq vetturi bil-mutur u fuq it-trailers tagħhomIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunitajiet Ewropej, u b'mod partikolari l-Artikolu 100a tiegħu,Wara li kkunsidra l-proposta mill-Kummissjoni [1],F'kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi għandhom jiġu adottati miżuri bl-għan li jistabbilixxu b'mod progressiv is-suq intern fuq perjodu taż-żmien li jiskadi fil-31 ta' Diċembru 1992; billi s-suq intern jikkomprendi firxa mingħajr fruntieri interni li fiha jiġi żgurat il-moviment liberu tal-merkanzija, il-persuni, is-servizzi u l-kapital;Billi l-metodu ta' l-armonizzazzjoni totali jrid ikun essenzjali sabiex jinkiseb is-suq waħdieni għal kollox;Billi dan il-metodu jkollu jintuża fiż-żmien tar-reviżjoni tal-proċedura kollha ta' l-approvazzjoni tal-KEE skond it-tip, filwaqt li jitqies l-ispirtu tar-riżoluzzjoni tal-Kunsill tas-7 ta' Mejju 1985 li tirrigwarda approċċ ġdid għall-kwistjoni ta' l-armonizzazzjoni u l-istandardizzazzjoni teknika;Billi l-ħtiġiet li għandhom x'jaqsmu mat-tqegħid tal-ħġieġ tas-sigurtà fit-twieqi ivarjaw minn Stat Membru għall-ieħor; billi huwa konsegwentment meħtieġ illi l-istess ħtiġiet jiġu adottati mill-Istati Membri kollha, jew b'żieda ma' jew minflok ir-regoli eżistenti, sabiex, b'mod partikolari, jippermettu l-implimentazzjoni, għal kull tip ta' vettura, tal-proċedura ta' l-approvazzjoni tal-KEE skond it-tip koperta bid-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni skond it-tip tal-vetturi bil-mutur u t-trailers tagħhom [4], kif l-aħħar emendata bid-Direttiva 87/403/KEE [5];Billi kull regola dwar il-ħġieġ tas-sigurtà għat-tqegħid fit-twieqi għandu jkollha mhux biss il-ħtiġiet li għandhom x'jaqsmu ma' l-istruttura tiegħu iżda wkoll mat-twaħħil tiegħu fil-vetturi;Billi permezz ta' proċedura armonizzata għall-approvazzjoni skond it-tip tal-komponent tal-ħġieġ tas-sigurtà għat-tqegħid fit-twieqi, kull Stat Membru għandu jkun kapaċi li jikkonferma l-konformità mal-ħtiġiet komuni li għandhom x'jaqsmu mal-fabbrikazzjoni u t-testjar u li jinfurmaw lill-Istati Membri l-oħra dwar kull konferma minn dawn billi jibgħat kopja taċ-ċertifikat ta' l-approvazzjoni skond it-tip tal-komponent imħejji għal kull tip ta' ħġieġ tas-sigurtà għat-tqegħid fit-twieqi; billi t-twaħħil tal-marka ta' l-approvazzjoni tal-KEE skond it-tip tal-komponenti ma' kull tip ta' ħġieġ tas-sigurtà għat-tqegħid fit-twieqi li jikkonforma mat-tip li jkun ġie skond it-tip tal-komponent approvat ifisser illi t-testjar uffiċjali ta' dan it-tip ta' ħġieġ għat-tqegħid fit-twieqi fi Stati Membri oħra ma għadux iġġustifikat;Billi l-aspett tas-sigurtà tal-windscreens huwa speċjalment importanti ġaladarba illi, aktar milli fil-każ ta' tipi oħra ta' ħġieġ għat-tqegħid fit-twieqi, x'aktarx li jiġu ssoġġettati għal impatt vjolenti jew b'riżultat ta' kolliżjonijiet jew fejn ikun hemm xokkijiet esterni u jistgħu għalhekk ikunu l-kaġun ta' ferimenti gravi fuq il-ġisem; billi filwaqt li tiġi mmirata l-approssimazzjoni tal-liġijiet ta' l-Istati Membri, li d-differenzi ta' bejniethom li joħolqu ostakoli għall-kummerċ, is-soluzzjoni li trid tiġi adottata għandha tqis il-ħtiġiet tas-sigurtà tat-traffiku fuq it-triq u l-ħtieġa li dawn jiġu mtejba,ADOTTA DAN IR-REGOLAMENT:L-Artikolu 11. L-Istati Membri għandhom japprovaw skond it-tip kull tip ta' ħġieġ tas-sigurtà għat-tqegħid fit-twieqi fl-iskop definit fit-Taqsima 1 ta' l-Anness I li jilħaq il-ħtiġiet strutturali u tat-testijiet.2. L-Istati Membri għandhom jagħtu approvazzjoni skond it-tip tal-vettura sħiħa lil kull vettura li tikkonforma mal-ħtiġiet tat-twaħħil stabbiliti fl- Anness III.3. L-Istat Membru li jkun ta l-approvazzjoni tal-KEE skond it-tip tal-komponent għandu jieħu l-miżuri meħtieġa sabiex jivverifika, safejn u sakemm ikun meħtieġ u jekk ikun hemm il-ħtieġa f'kooperazzjoni ma' l-awtoritajiet kompetenti ta' l-Istati Membri l-oħra, illi l-mudelli tal-produzzjoni jikkonformaw mat-tip approvat.L-Artikolu 2L-applikazzjonijiet kollha għall-approvazzjoni tal-KEE skond it-tip tal-komponent għandhom isiru mill-fabbrikant jew mir-rappreżentant awtorizzat tiegħu fi Stat Membru. Dan l-Istat Membru għandu joħroġ lill-fabbrikant jew lir-rappreżentant awtorizzat tiegħu marka ta' l-approvazzjoni tal-KEE skond it-tip tal-komponent skond l-intestaturi 4.4 sa 4.7 ta' l-Anness II għal kull tip ta' ħġieġ tas-sigurtà għat-tqegħid fit-twieqi u li huwa japprova skond it-tip skond l-Artikolu 1.L-Istati Membri għandhom jieħdu l-miżuri kollha meħtieġa sabiex jipprevjenu l-użu ta' kull marka li tista toħloq konfużjoni bejn oġġetti ta' ħġieġ tas-sigurtà għat-tqegħid fit-twieqi li jkunu diġà ġew approvati għat-tip skond l-Artikolu 1.L-Artikolu 3L-awtoritajiet kompetenti f'kull Stat Membru, għandhom, fi żmien xahar, jibagħtu lill-awtoritajiet kompetenti ta' l-Istati Membri l-oħra kopja taċ-ċertifikat ta' l-approvazzjoni tal-KEE skond it-tip tal-komponent imħejji għal kull tip ta' ħġieġ tas-sigurtà għat-tqegħid fit-twieqi u rigward it-twaħħil tiegħu, għal kull tip ta' vettura li liha jagħtu approvazzjoni skond it-tip tal-vettura sħiħa.L-Artikolu 4L-ebda Stat Membru ma jista' jipprojbixxi l-marketing jew l-użu ta' ħġieġ tas-sigurtà għat-tqegħid fit-twieqi għal raġunijiet li għandhom x'jaqsmu mal-kostruzzjoni tiegħu fejn dan il-ħġieġ ikun fih il-marka ta' l-approvazzjoni tal-KEE tat-tip tal-komponent.L-Artikolu 51. Jekk l-Istat Membru li jkun ta l-approvazzjoni tal-KEE skond it-tip tal-komponent isib illi numru ta' oġġetti tal-ħġieġ tas-sigurtà għat-tqegħid fit-twieqi li jġorr l-istess marka ta' approvazzjoni skond it-tip tal-komponenti ma jikkonformax mat-tip approvat, għandu jieħu l-mużuri meħtieġa sabiex jiżgura illi l-mudelli tal-produzzjoni jikkonformaw ma' dan. L-awtoritajiet kompetenti ta' dan l-Istat għandhom jagħtu parir lil dawn l-Istati Membri l-oħra dwar il-miżuri meħuda, li jistgħu, fejn meħtieġ, jestendu għall-irtirar ta' l-approvazzjoni tal-KEE skond it-tip tal-komponent. L-awtoritajiet imsemmija għandhom jieħdu l-istess miżuri jekk jiġu mgħarrfa mill-awtoritajiet kompetenti ta' Stat Membru ieħor b'dan in-nuqqas ta' konformità.2. L-awtoritajiet kompetenti ta' l-Istati Membri għandhom jgħarrfu lil xulxin, fi żmien xahar, dwar kull irtirar ta' l-approvazzjoni tal-KEE skond it-tip tal-komponent, u dwar ir-raġunijiet għal din il-miżura.3. Jekk l-Istat Membru li jkun ta l-approvazzjoni tal-KEE skond it-tip tal-komponent jikkontesta n-nuqqas tal-konformità nnotifikata lilu, l-Istati Membri interessati għandhom jippruvaw isolvu l-kontestazzjoni. Il-Komunità għandha tinżamm imgħarrfa u għandha, fejn meħtieġ, tiftaħ konsultazzjonijiet approprjati bl-għan li tintlaħaq soluzzjoni.L-Artikolu 6Kull deċiżjoni meħuda skond id-dispożizzjonijiet adottati fl-implementazzjoni ta' din id-Direttiva sabiex tiġi rrifjutata jew irtirata approvazzjoni skond it-tip tal-komponent, jew li tipprojibixxi l-bejgħ u l-użu, għandha tiddikjara fid-dettal ir-raġunijiet li fuqha tkun ibbażata. Din id-Deċiżjoni għandha tiġi nnotifikata lill-parti interessata, li għandha fl-istess ħin tiġi mgħarrfa dwar ir-rimedji disponibbli lilha fil-liġijiet fis-seħħ fl-Istat Membru fil-kwistjoni u dwar il-limiti taż-żmien permessi sabiex jiġu eżerċitati dawn ir-rimedji.L-Artikolu 7L-ebda Stat Membru ma jista' jirrifjuta l-approvazzjoni tal-KEE skond it-tip jew l-approvazzjoni nazzjonali skond it-tip ta' tip ta' vettura, jew jirrifjuta jew jipprojibixxi l-bejgħ, id-dħul fis-servizz jew l-użu ta' vettura, għal raġunijiet li għandhom x'jaqsmu mal-ħġieġ tagħha tas-sigurtà għat-tqegħid fit-twieqi jekk dan iġorr il-marka ta' l-approvazzjoni tal-KEE skond it-tip tal-komponent u jekk ikun ġie mwaħħal skond il-ħtiġiet iddikjarati fl-Anness III.L-Artikolu 8Għall-għanijiet ta' din id-Direttiva, "vettura" tfisser kull vettura bil-mutur maħsuba għall-użu fuq it-triq, li għandha mill-inqas erba' roti u veloċità massima ddisinjata ta' aktar minn 25 km fis-siegħa kif ukoll it-trailer tagħha, bl-eċċezzjoni tal-vetturi li jimxu fuq il-binarji, il-vetturi tal-ġarr jew il-makkinarju agrikolu u tal-foresti, u l-impriżi u t-tagħmir tal-kostruzzjoni.L-Artikolu 9Kull emenda meħtieġa sabiex tadatta l-ħtiġiet ta' l-Annessi mal-progress tekniku għandha tiġi adottata skond il-proċedura ddikjarata fl-Artikolu 13 tad-Direttiva 70/156/KEE.L-Artikolu 101. L-Istati Membri għandhom jadottaw u jippubblikaw id-dispożizzjonijiet meħtieġa sabiex jikkonformaw ma' din id-Direttiva qabel l-1 ta' Lulju 1992 u għandhom jgħarrfu lill-Kummissjoni minnufih bihom.Meta l-Istati Membri jadottaw dawn il-miżuri, għandu jkun fihom referenza għal din id-Direttiva u għandhom ikunu akkumpanjati minn din ir-referenza fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.Għandhom japplikaw dawn id-dispożizzjonijiet mill-1 ta' Ottubru 1992.2. L-Istati Membri għandhom jibagħtu lill-Kummissjoni t-testi tad-dispożizzjonijiet ewlenija tal-liġijiet nazzjonali li huma jadottaw fil-qasam kopert b'din id-Direttiva.L-Artikolu 11Din id-Direttiva hija indirizzata lill-Istati Membri.Magħmula fi Brussel, fil-31 ta' Marzu, 1992.Għall-KunsillIl-PresidentVitor Martins[1] ĠU C 95, tat-12. 4. 1990, p. 1.[2] ĠU C 284, tat-12. 11. 1990, p. 80 u d-Deċiżjoni tat-12. 2. 1992 (għadha mhix ippubblikata fil-Ġurnal Uffiċjali).[3] ĠU C 225, tal-10. 9. 1990, p. 9.[4] ĠU L 42, tat-23. 2. 1970, p. 1.[5] ĠU L 220, tat-8. 8. 1987, p. 44.--------------------------------------------------IL-LISTA TA' L-ANNESSIL-ANNESS 1 | L-iskop u d-definizzjonijiet |L-ANNESS II | Il-ħġieġ għat-tqegħid fit-twieqi - il-ħtiġiet tal-kostruzzjoni u tat-testijiet, l-applikazzjoni għall-approvazzjoni tal-KEE skond it-tip tal-komponent, l-għoti tal-marka, l-approvazzjoni tal-KEE skond it-tip tal-komponent, l-emenda jew l-estensjoni ta' l-approvazzjoni tal-KEE skond it-tip tal-komponent, il-konformità mal-mudeli tal-produzzjoni u l-penali għan-nuqqas tal-konformità tal-produzzjoni |L-ANNESS II A | Il-kondizzjonijiet ġenerali tat-test |L-ANNESS II B | Il-windscreen ordinarju llaminat |L-ANNESS II Ċ | Il-windscreens magħmula minn ħġieġ illaminat ittrattat |L-ANNESS II D | Il-windscreen ta' ħġieġ tal-plastik |L-ANNESS II E | Il-formazzjoni ta' gruppi ta' windscreents għat-testijiet ta' l-approvazzjoni tal-KEE skond it-tip tal-komponent |L-ANNESS II F | Il-proċedura li L-L-Appendiċi 5 stabbiliti ż-żoni tat-testijiet fuq il-windscreens tal-vetturi tal-kategorija M1 f'relazzjoni mal-punti "V" |L-ANNESS II G | Il-proċedura sabiex jiġi stabbilt il-punt "H" u l-angolu veru tat-torso għall-pożizzjonijiet bilqiegħda tal-passiġġieri fil-vetturi bil-mutur |L-ANNESS II H | Il-ħġieġ għat-tqegħid fit-twieqi msaħħaħ b'mod uniformi |L-ANNESS II I | Il-ħġieġ illaminat għat-tqegħid fit-twieqi għajr għall-windscreens |L-ANNESS II I | Il-plastik għat-tqegħid fit-twieqi għajr għall-windscreens |L-ANNESS II K | Il-ħġieġ tas-sigurtà miksi bil-plastik għat-tqegħid fit-twieqi (fuq il-wiċċ ta' ġewwa) |L-ANNESS II L | Il-ħġieġ doppju għat-tqegħid fit-twieqi |L-ANNESS II M | Il-kejl ta' l-għoli tas-segment u tal-pożizzjoni tal-postijiet ta' l-impatt |L-ANNESS II N | Eżempji tal-marki ta' l-approvazzjoni tal-KEE skond it-tip tal-komponent |L-ANNESS II O | Il-kontrolli dwar il-konformità tal-produzzjoni |L-ANNESS II P | Il-kommunikazzjoni li tirrigwarda l-approvazzjoni tal-KEE skond it-tip tal-komponent / l-estensjoni ta' l-approvazzjoni tal-KEE skond it-tip tal-komponent / ir-rifjut ta' l-approvazzjoni tal-KEE skond it-tip tal-komponent jew il waqfien finali tal-produzzjoni ta' tip ta' ħġieġa tas-sigurtà |L-Appendiċi 1 | Il-windscreens tal-ħġieġ illaminat |L-Appendiċi 2 | Il-windscreens tal-ħġieġ tal-plastik |L-Appendiċi 3 | Ħġieġ imsaħħaħ b'mod uniformi |L-Appendiċi 4 | Ħġieġ illaminat għajr għall-windscreens |L-Appendiċi 5 | Ħġieġ tal-plastik għajr għall-windscreens |L-Appendiċi 6 | Unitajiet ta' ħġieġ doppju għat-tqegħid fit-twieqi |L-Appendiċi 7 | Il-kontenut tal-lista tal-windscreens |L-ANNESS III | Il-Vetturi - Il-ħtiġiet li jirrigwardaw it-twaħħil fil-vetturi tal-windscreens u l-ħġiġiet għajr għall-windscreens |L-Appendiċi | L-Anness maċ-ċertifikat ta' l-approvazzjoni skond it-tip tal-vettura rigward it-twaħħil tal-ħġieġ tas-sigurtà għat-tqegħid fit-twieqi |--------------------------------------------------